Biliella d'Ebro - Biquipedia, a enziclopedia libre

# Biliella d'Ebro

### De Biquipedia

  Iste articlo trata sobre Biliella d'Ebro. Ta atros empregos d'o toponimo Biliella se beiga Biliella.

Biliella d'Ebro

San Nicolás de Bari
Comunidat autonoma | Aragón
Probinzia | Zaragoza
Redolada | Ribera Baxa de l'Ebro
Codigo postal | 50760
Latitut Lonchitut | {{Coor dd| lon=-0.438|lat=41.373}}
Superfizie | 59,8 km²
Altaria | 152 m.
Distanzia | 50 km enta Zaragoza
Poblazión | 290 ab. (2004)
Chentilizio | {{{chentilizio}}}
Ríos | Ebro
Pachina web | {{{web}}}

Biliella d'Ebro (Velilla de Ebro en castellán) ye un lugar de a probinzia de Zaragoza, situato en a redolada de a Ribera Baxa de l'Ebro. A suya poblazión ye de 256 abitants (2004), en una superfizie de 59,8 km² y una densidat de poblazión de 4,29 ab/km².

## [editar] Cheografía

Ye situato en a ripa cucha u norte de l'Ebro, á lo piet de o mon Purburell.

## [editar] Istoria

Estió una de as primeras colonias romanas de a bal de l'Ebro, Lepida Celsa, en o sieglo I aC. Bi ha un chazimiento romano y museu esplicatibo.

## [editar] Nome

O nome deriba de o latín VILLA, con simplificazión de a -LL- como en catalán. Seguntes José Luis Gutiérrez Cebrecos, os toponimos Velilla de Castiella u Villela de Burgos, que probienen de o latín Villella, s'esplican porque a forma teorica Villilla, documentata en Castiella en 1153, ye poco eufonica y se simplificó cambeando fonemas, fendo disimilazión.

Entre as primeras zitas d'iste lugar baxorriberano tenemos un testo latino de 1158 con toponimos latinizatos, en o cualo Papa Adriano IV confirma á o bispe de Zaragoza a posesión de as ilesias de a diozesis, y confirma as mugas de o bispato d'alcuerdo con as que fazió o rei bisigoto Wamba:

  ecclessias de Casp, Nonasp, et de Michinentia et de Scatron, Sastago, Vilela, Pina, Cohera, Salz, Gorrea, et de Espanes, cum omnibus suis pertinentiis

Una Bilella menzionata en un documento de 1192 de a Ilesia de o Pilar poderba estar tamién á de l'Ebro.

En o libro Fuentes Historicas Aragonesas ye una referenzia a Villiella:

  Yo Nicholau Andreu notario publico de Villiella et de Romana et de Collera et de Alforch qui esto scribie et mi signo hy fizie

En o libro Bibliografía Aragonesa del S XVI ye una referenzia Viliella:

- Viliella, Alforch y Matamala con la condición de volverlos á recuperar.

En 1582 o nome ya ye castellanizato, pero encara bi ha una forma documentata diferén de l'autual:

  Esta medalla tiene la efigie de Diana; es de Augusto; hallose en Villilla de Quinto : año 1582, Martín de Gurrea y Aragón, Discursos de medallas y antigüedades

En o sieglo XVII, cuan l'astronomo portugués Juan Bautista Labanha recorre os Monegros à fer un mapa que o reino li eba encargato escribe:

  de Candasnos vay a Estrada a Peñalva, donde disse un velho que se continuava te Vililla de Ebro e quelle havia visto e assy Segundo me disserao

En 1704 se troba a forma Vililla:

  que ahora son Vililla, Xelsa o Loarre

## [editar] Toponimia menor

Bi ha bels toponimos aragoneses: Leja de río, Lejas (referito a os terrenos que dixa o río, lexas en lenguache meyebal).

## [editar] Molimentos

- Ermita de San Nicolás de Bari: ye en o zentro de l'antiga ziudat romana y seguntes a tradizión ye costruita en o mesmo puesto que o templo de Diana. Ye n'esta ermita on yera a Campana de Biliella dica o Sieglo XIX. Esta campana yera famosa por estar agorera e anunziar desastres como a Batalla de Ponza.

## [editar] Fiestas

- Birchen de o Rosario, primer domingo d'agosto.
- San Nicolás de Bari (con un Danze) 5-8 d'abiento.

## [editar] Enrastres esternos

- http://clio.rediris.es/fichas/zaragoza_celsa.htm

Categoría: Localidaz de Zaragoza

##### Views

- Articlo
- Descusión
- Bersión autual

##### Mirar

##### En atras luengas

- English
- Español
- Italiano
- Português